**GLEJ POMLAD PRIHAJA**

Prek polja je vetrič,

pomladni že zapel,

rad bi v svoji sreči,

z njim pesmico zapel.

Glej pomlad prihaja,

že drevje zeleni,

težko že čakam maja,

ko prideš k meni ti.

Te peljal bom v planine,

v prelepi gorski svet,

ti segli bom v strmine,

poklonil lepi cvet.

Dol z gora oglaša,

se pesem in radost,

saj pomlad prinaša,

v srca nam mladost.

Daj prisluhni pesmi,

ki sliši se z gora,

saj vse prepeva,

pomlad je spet prišla.

Zavriskal bom od sreče,

če spolniš mi želje,

 o reci drago dekle,

da greš z menoj v gore.